section_heading: Životopis
paragraph_text: Margareta Bourgeoys je rođena 17. travnja 1620., kao šesto od dvanaestero djece svjećara i kovača novca, Abrahama Bourgeoysa, i žene Guillemette Garnier. Kao mlada je ostala bez roditelja te joj je povjerena briga za mlađu braću i sestre. Za vrijeme jedne procesije u čast Gospe od krunice, 1640. godine, Margareta je osjetila potrebu da svoj život potpuno posveti Bogu. U Troyesu se pridružila svjetovnoj bratovštini koja se posvetila odgoju i podučavanju siromašnih djevojaka. Godine 1653. putuje u francusku koloniju u Kanadi raditi kao učiteljica i vjeroučiteljica. Godine 1657. je započela s gradnjom prve stalne crkve u Montréalu u čast Naše Gospe od Dobre Pomoći. Godine 1658. je otvorila prvu školu u jednoj staji i osnovala Kongregaciju Naše Gospe.<ref>sveci.net, pristupljeno 7. listopada 2015. Godinu dana kasnije se vraća Francusku te sa sobom u Kanadu vodi još četiri učiteljice. Njih par prvi žena su djelovale u družbi Naše Gospe, s Margaretom kao poglavaricom. Otvarale su nove misije i škole, a djelovale su i među Indijancima.